ભાઈ, સલીનાનો ક્રોધ વાજબી છે. તમે વાતની ગંભીરતાને સમજ્યા વિના તમારા પ્રેમપ્રકરણની હત્યા કરી દીધી છે. ઈશ્વરના વરદાનને વેડફી દીધું છે. સલીનાનો વિશ્વાસભંગ કર્યો છે, એની હાલત કફોડી કરી દીધી છે. તમારી મમ્મીની સલાહ પછી તમારે પહેલાં સલીનાને મળીને આખી વાતની ચર્ચા કરવાની જરૂર હતી. એમાં બધી શક્યતાઓ ચર્ચા કરીને રસ્તો નીકળી શક્યો હોત. હવે તો એક જ ઉપાય છે. ચાર-છ મહિના સલીનાનો ગુસ્સો શાંત થાય એની રાહ જુઓ. એનો સંપર્ક કરવા પ્રયત્ન કરતા રહો. એકાદ વર્ષ પછીય સલીનાન ન માને તો પછી આખું પ્રકરણ ભૂલી જવામાં જ સાર છે.